Xususiy sog‘liqni saqlash tizimi, davlat-xususiy sheriklik va tibbiyot turizmini rivojlantirish

|
Xususiy sog‘liqni saqlash tizimi, davlat-xususiy sheriklik va tibbiyot turizmini rivojlantirish
|
bet | 16/20 | Sana | 12.01.2024 | Hajmi | 117,05 Kb. | | #135477 |
Bog'liq Mavzu Respublikada axolini ijtimoiy muhofaza qilish sog\'liqni s6. Xususiy sog‘liqni saqlash tizimi, davlat-xususiy sheriklik va tibbiyot turizmini rivojlantirish
1. Quyidagilarni nazarda tutuvchi xususiy sog‘liqni saqlash tizimini rivojlantirish strategiyasini ishlab chiqish:
hududlar ehtiyojini hisobga olgan holda nodavlat tibbiyot tashkilotlari uchun ambulatoriya va statsionar tibbiy xizmatlarni rivojlantirishning istiqbolli yo‘nalishlarini belgilash;
aholining ehtiyoji katta bo‘lgan tibbiyotning ayrim yo‘nalishlari rivojiga investitsiyalar, shu jumladan xorijiy investitsiyalarni jalb qilish;
sog‘liqni saqlash sohasida davlat-xususiy sheriklik mexanizmlarini keng tatbiq etish;
nodavlat notijorat tashkilotlari va jamoat birlashmalarining sog‘liqni saqlash sohasidagi rolini kuchaytirish, shuningdek, ularning negizida xususiy sog‘liqni saqlash tizimini rivojlantirishning asosiy yo‘nalishlari yuzasidan axborot bilan ta’minlash uchun yagona dispetcher xizmati (Call-markazi) tashkil etish.
2. Sog‘liqni saqlash sohasiga quyidagi shakllarda davlat-xususiy sheriklikni joriy etish:
xususiy tibbiyot tashkilotlari binolarini qurish uchun doimiy foydalanishga berilgan yer uchastkalarini bepul asosda ijaraga berish;
mavjud davlat tibbiyot tashkilotlarini rekonstruksiya qilish va jihozlash sharti bilan xususiy tibbiyot tashkilotlari obyektlari qurish uchun bepul asosda yer uchastkalari taqdim etish;
kam foydalaniladigan yoki rekonstruksiya qilish yoxud kapital ta’mirlashni (qayta jihozlashni) talab qiladigan mavjud davlat tibbiyot tashkilotlarini ijaraga berish;
bino qurish yoki rekonstruksiya qilish, konsessiya asosida jihozlash uchun yer uchastkasi ajratish;
bo‘sh turgan davlat mulki obyektlarini, shu jumladan ishlamayotgan davlat tibbiyot tashkilotlari binolarini “nol” xarid qiymati bo‘yicha qonun hujjatlarida belgilangan tartibda realizatsiya qilish;
davlat tibbiyot tashkilotlarining ayrim funksiyalari yoki xizmatlarini tadbirkorlik subyektlariga autsorsing asosida o‘tkazish;
O‘zbekiston Respublikasi Hukumati tomonidan belgilab beriladigan boshqa shakllarda.
3. Mamlakatimiz tibbiyot tashkilotlarining turistik salohiyatini tubdan oshirishga qaratilgan O‘zbekiston Respublikasida kirish tibbiyot turizmini rivojlantirish strategiyasini va uni amalga oshirish bo‘yicha “yo‘l xaritasi”ni ishlab chiqish.
4. Yirik davlat tibbiyot tashkilotlarida tibbiy xizmatlarni ham mamlakat ichida, ham xorijda ilgari surish uchun mas’ul bo‘lgan marketing va tibbiyot turizmini rivojlantirish, chet el fuqarolarini, shuningdek, ularga hamroh bo‘lgan shaxslarni qabul qilish va xizmat ko‘rsatishni tashkil etish bo‘yicha maxsus tarkibiy tuzilmalar yaratish.
5. Kirish tibbiyot turizmini rivojlantirish bo‘yicha hududiy dasturlar ishlab chiqish, madaniy-ma’rifiy tadbirlar bilan kompleks bog‘liq holda chet el fuqarolariga tibbiy xizmat ko‘rsatishni tashkil etish, chet el investitsiyalari, shuningdek, tibbiyot tashkilotlarining turistik infratuzilmasini rivojlantirishga xalqaro moliya institutlari va boshqa tashkilotlar kreditlari va grantlarini jalb qilish.
6. Yetakchi ilmiy-amaliy tibbiyot markazlarining salohiyatini va ular ko‘rsatadigan xizmatlarni, shu jumladan estetika jarrohligi, kardiojarrohlik, neyrojarrohlik, urologiya imkoniyatlarini ommaviy axborot vositalarida PR-kompaniyalar, konferensiyalar, seminarlar va davra suhbatlari tashkil etish orqali keng targ‘ib qilish.
|
| |